Koolituse läbiviijale ei too koolituse otseülekanne erilisi lisakohustusi. Seni videokoolitust katsetanud sisekoolitajad on sellega kohe esimesel korral kenasti hakkama saanud. Otseülekandega videokoolitusi mitmel korral läbi viinud õppekorralduse peaspetsialist Ülle Hendrikson võtab oma kogemuse kokku järgmiselt: "Videokoolituse otseülekande võimalust  tutvustas meile personaliosakond ja algidee kohale sõitmise vältimiseks tuli Pärnu kolledžilt. See ongi väga hea ja aegasäästev võimalus ülikooli kolledžite töötajatele koolitusel osalemiseks ning on abiks ka siis, kui koolitusruum kõiki huvilisi ei mahuta. Oma arvuti taga ülekande jälgijal on võimalik ka küsimusi esitada või kommentaare lisada. Esimestel kordadel kasutasin keskkonnas kirjalikku küsimuste esitamise viisi ja kohapealne publik aitas tähele panna, kui arvutiekraanile küsimus tuli.  Kokkuvõttes ei olnud keeruline, kuid mõned keskkonna võimalused on veel proovimata.".